
	Comisia pentru buget, finanţe şi bănci
Bucureşti,        

Nr. 22/315/24.10.2012
	
	Comisia pentru drepturile omului, culte şi problemele minorităţilor naţionale
Bucureşti,        

Nr. 22/403/24.10.2012


Biroul Permanent

al

Camerei  Deputaţilor

Vă înaintăm, alăturat, raportul comun asupra propunerii legislative pentru completarea articolului 7 din Legea nr.299/2007 privind sprijinul acordat românilor de pretutindeni,  trimis Comisiei pentru buget, finanţe şi bănci şi Comisiei pentru drepturile omului, culte şi problemele minorităţilor naţionale, spre dezbatere în fond, cu adresa Biroului Permanent nr.PL.x 422 din  8 octombrie 2012.
	PREŞEDINTE,

Eugen Nicolăescu

	PREŞEDINTE,

Nicolae Păun

	Comisia pentru buget, finanţe şi bănci
Bucureşti,        

Nr. 22/315/24.10.2012
	
	Comisia pentru drepturile omului, culte şi problemele minorităţilor naţionale

Bucureşti,        

Nr. 25/403/24.10.2012


RAPORT COMUN
asupra propunerii legislative pentru completarea articolului 7 din Legea nr.299/2007 privind sprijinul acordat românilor de pretutindeni
Cu adresa nr. Plx 422 din 8 octombrie  2012, Biroul Permanent conform art.95 din Regulamentul Camerei Deputaţilor, republicat, a sesizat, pentru dezbatere în fond, Comisia pentru buget, finanţe şi bănci şi Comisia pentru drepturile omului, culte şi problemele minorităţilor naţionale, cu propunerea legislativă pentru completarea articolului 7 din Legea nr.299/2007 privind sprijinul acordat românilor de pretutindeni, înregistrată cu nr.22/    , respectiv cu nr.25/403/9 octombrie 2012.
Senatul a respins propunerea legislativă în şedinţa din 2 octombrie 2012, în calitate de primă Cameră sesizată.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .

Consiliul Legislativ a avizat favorabil  propunerea legislativă, conform avizului nr. 457/14.06.2012.
Guvernul României, prin punctul de vedere transmis cu adresa nr.5/6448/27.09.2012, nu susţine adoptarea acestei iniţiative legislative.

Comisia pentru comunităţile de români din afara graniţelor ţării a avizat favorabil propunerea legislativă. 
Propunerea legislativă are ca obiect de reglementare completarea art. 7 din Legea nr. 299/2007 privind sprijinul acordat românilor de pretutindeni, republicată, cu modificările ulterioare, în sensul constituirii unui fond de urgenţă din bugetul alocat Departamentului pentru Românii de Pretutindeni, în cuantum de 1% folosit pentru acordarea unor ajutoare cetăţenilor aflaţi în străinătate.
În raport de obiectul şi conţinutul său, propunerea legislativă face parte din categoria legilor ordinare.
În conformitate cu prevederile art.61 şi 63 din Regulamentul Camerei Deputaţilor, republicat, cele două Comisii au examinat propunerea legislativă în şedinţe separate. Astfel, Comisia pentru drepturile omului, culte şi problemele minorităţilor naţionale a examinat propunerea legislativă în şedinţa din 23.10.2012, iar Comisia pentru buget, finanţe şi bănci în şedinţa din 24.10.2012.

La lucrările Comisiei pentru drepturile omului, culte şi problemele minorităţilor naţionale au fost prezenţi 7 deputaţi din totalul de 8  membri ai comisiei, iar la lucrările Comisiei pentru buget, finanţe şi bănci au fost prezenţi 32  deputaţi din totalul de 32 membri ai comisiei.

La lucrările Comisiei pentru drepturile omului, culte şi problemele minorităţilor naţionale a participat în calitate de invitat, din partea Departamentului pentru Românii de Pretutindeni, doamna Daniela Frăţilă – şef serviciu.
In urma dezbaterii şi a opiniilor exprimate, membrii celor două Comisii au hotărât, cu majoritate de voturi, să propună Plenului Camerei Deputaţilor respingerea propunerii legislative pentru completarea articolului 7 din Legea nr.299/2007 privind sprijinul acordat românilor de pretutindeni, având în vedere că  Departamentul pentru Românii de Pretutindeni nu are reprezentanţe în toate statele de unde ar putea proveni persoanele care ar necesita repatriere, nici personalul şi nici fondurile suficiente pentru întocmirea anchetelor sociale la faţa locului şi a documentaţiei necesare repatrierii, activitate care în prezent este desfăşurată de către personalul Ministerului Afacerilor Externe. 
	PREŞEDINTE,

Eugen Nicolăescu

	PREŞEDINTE,

Nicolae Păun


	SECRETAR,

Nicolae Bud
	SECRETAR,

Florin Postolachi


Întocmit,

Ene Giorgiana- consilier parlamentar
Onesia Babeş – şef birou

